Държавен вестник, бр. 97, 2012 г., стр. 20

СТР.  20	
Д Ъ Р Ж А В Е Н  В Е С Т Н И К 	
БРОЙ  97
(3) Документите по ал. 2 се проверяват и 
в случай на непълноти и/или неточности в 
7-дневен срок писмено се уведомява заявите­
лят и се определя срок за отстраняването им. 
(4) При неотстраняване на непълнотите 
и/или неточностите по ал. 3 директорът на 
областната дирекция по безопасност на хра­
ните издава заповед за отказ за одобрение. 
Отказът се съобщава и може да се обжалва 
по реда на Административнопроцесуалния 
кодекс.
Чл. 55б. (1) В 14-дневен срок от подаване на 
заявлението по чл. 55a, ал. 1 или от отстра­
няване на непълнотите и/или неточностите 
по чл. 55a, ал. 3 директорът на съответната 
областна дирекция по безопасност на хра­
ните назначава комисия, която в тридневен 
срок извършва проверка на място на обекта, 
в който ще се произвеждат и/или търгуват 
медикаментозни фуражи и/или междинни 
продукти за производството им за съответствие 
с изискванията на наредбата по чл. 55, ал. 2. 
(2) В 7-дневен срок от извършване на 
проверката по ал. 1 комисията представя на 
директора на областната дирекция по без­
опасност на храните констативен протокол 
и становище с предложение за:
1. одобрение – когато обектът отговаря на 
всички изисквания за съответната дейност;
2. отказ за одобрение.
(3) В 7-дневен срок от представянето на 
становището по ал. 2 директорът на областната 
дирекция по безопасност на храните издава 
заповед за:
1. вписване в регистъра на одобрените 
обекти за производство и/или търговия с 
медикаментозни фуражи и/или междинни 
продукти за производството им;
2. отказ за одобрение.
(4) Заповедта по ал. 3, т. 2 се съобщава и 
може да се обжалва по реда на Администра­
тивнопроцесуалния кодекс. 
(5) При промяна на вписаните обстоятел­
ства по чл. 55в, ал. 2, т. 2 и 4 операторите по 
чл. 55а, ал. 1 в тридневен срок от настъпване 
на промяната уведомяват писмено директора 
на областната дирекция по безопасност на 
храните и прилагат документи, свързани с 
нея, и документ за платена такса в размер, 
определен с тарифата по чл. 3, ал. 4 от За­
кона за Българската агенция по безопасност 
на храните.
(6) В 7-дневен срок от уведомлението по 
ал. 5 директорът на областната дирекция по 
безопасност на храните издава заповед за 
вписване на промяната в регистъра. 
(7) В случаите по ал. 6 удостоверението 
за одобрение се преиздава.
(8) Удостоверението за одобрение се от­
нема и одобрението се заличава със заповед 
на директора на областната дирекция по 
безопасност на храните:
1. по писмено искане на оператора;
2. при груби или системни нарушения на 
изискванията на закона;
3. при системно възпрепятстване на кон­
тролната дейност на областната дирекция по 
безопасност на храните.
(9) Заповедта по ал. 8, т. 2 и 3 се съобщава 
и може да се обжалва по реда на Админи­
стративнопроцесуалния кодекс. Обжалването 
не спира изпълнението.
Чл. 55в. (1) Областната дирекция по без­
опасност на храните води регистър на одо­
брените обекти за производството и/или 
търговията с медикаментозни фуражи и/или 
с междинни продукти за производството им. 
(2) Регистърът по ал. 1 съдържа: 
1. идентификационен номер;
2. наименование на производителя или 
търговеца;
3. адрес по местонахождение на обекта за 
производство и/или търговия;
4. фармакологичните групи субстанции, 
които се съдържат в медикаментозните пре­
микси;
5. забележки.
(3) Идентификационният номер по ал. 2, 
т. 1 се състои от идентификационния номер по 
чл. 20, ал. 2, т. 1 на обекта по чл. 15, ал. 3 или 
4, като след символа „BG“, представляващ ISO 
кода на Република България, се добавя „М“.
(4) Българската агенция по безопасност 
на храните поддържа национален регистър 
на одобрените обекти за производство и/
или търговията с медикаментозни фуражи и/
или с междинни продукти за производството 
им, който съдържа данните от регистрите на 
областните дирекции по безопасност на хра­
ните. Националният регистър се публикува на 
интернет страницата на Българската агенция 
по безопасност на храните. 
Чл. 55г. Областните дирекции по без­
опасност на храните поддържат досиета на 
вписаните в регистъра по чл. 55в, ал. 1 обек­
ти. Досиетата се съхраняват 5 години след 
прекратяване дейността на обекта.
Чл. 55д. (1) На одобрение по реда на чл. 55а 
и 55б и вписване в регистрите по чл. 55в под­
лежат и операторите по чл. 55, ал. 1, които 
при извършване на дейността си не задържат 
медикаментозни фуражи на склад, а търгуват 
директно от складовете на производителите 
и/или търговците до складовете на потреби­
телите.
(2) Към заявлението по чл. 55а, ал. 2 опе­
раторите прилагат декларация по образец, че 
няма да задържат медикаментозните фуражи 
на склад, а ще търгуват директно от складо­
вете на производителите и/или търговците 
до складовете на потребителите.
(3) За одобрението по ал. 1 може да не се 
извършва проверка на място по чл. 55б.